بەئامانجو شەرمەزارکەرڎەی گۊشەگیری سەروو ڕابەروو گەلوو کورڎی عەبدوڵا ئۊجالانی جە مەنتیقەو گریگنی پاریسوو پایتەختوو فەرەنسای، ڕاپیمایۍ لۋاڕاوە.
کورڎسانیۍ و دۊسەکېشا بە سەرمەشقی مەجلیسی ژەنا چیچەک بۊتانۍ و تەڤگەروو گەنجا شۊڕشگېڵنی ۋەروودەموو ناوەنڎوو چاندی کورڎینە کۊیۍ بیېوە و بەدروشمەکا"بژیۋۊ سەرۊک ئاپۊ"و"بۍ سەرۊکی ژیای مەبۊ" تا ۋەردەموو شارەوانی گریگنی ڕاپیمایشا کەرڎ.
دماو دەیەقېوە ڕېزگېرتەی، ئەرەیاۋنېوە ۋنیاوە و داوا جە دۊڵەتا ئۊروپای کریا ۋەرپرسیاری ۋېشا جابەجۍ کەرا دژوو گۊشەگیری.
حەرپاسە ئانە واوەی کریاوە، تا گۊشەگیری و گېرتەی ناحەق دمایش پنە نۍ، ئاڎۍ جە مېڎانەکەنە مەناوە.
هـ.ش
